# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **SC SALCEREAL SRL**, cu sediul în Str. Principala, Nr. 278 A, Zăuan , Judetul Sălaj, , înregistrată la APM Salaj cu nr. 2783/11.05.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 16.01.2017, că proiectul: *Extindere și modernizare exploatație agricolă vegetală în cadrul societății S.C. Salcereal S.R.L.,* propus a fi amplasat în comuna Ip, localitatea Zăuan, nr. 278/A, jud. Sălaj, ***nu se supune evaluării impactului asupra mediului şi nu se supune evaluării adecvate***.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile HG nr. 445*/*2009 Anexa nr. 2, la pct. 10 lit. a) și lit. b) și pct. 13 lit a);

b) Caracteristicile proiectului:

b1) mărimea proiectului: Prin prezentul proiect se propune extinderea și modernizarea unei exploatații agricole vegetale, prin construirea unei hale și amenajarea unor spații de depozitare, prin accesare de fonduri nerambursabile FEADR – Submăsura 6.4 – ”*Modernizarea activităților neagricole*”

Terenul se află în intravilanul localității Zăuan, comuna Ip, având o suprafață totală de 17.600 mp, și are categoria de folosință de teren arabil. Suprafața construită propusă va fi 569,78 mp, astfel suprafața construită totală (existentă și propusă) va fi de 1188,03 mp. Suprafață totală platforme betonate/trotuare: 1255,85 mp. Număr de locuri de parcare în incintă: 6 locuri. Regimul de înălțime va fi parter. Suprafață spațiu verde: 12594,86 mp.

Cel mai apropiat ecosistem acvatic este râul Barcău, pe latura sud – estică a terenului, la o distanță de aproximativ 250 de metri de construcțiile propuse.

Imobilul va fi realizat pe fundații din beton armat, cu elevații din beton. Supratructura va fi din panouri metalice.

În momentul de față SC Salcereal SRL are 2 angajați, 1 tractorist și 1 mecanic, iar prin extinderea activității exploatației agricole vor fi angajate 2 persoane pentru funcțiile de tractorist și lucrător la extruder.

b2) cumularea cu alte proiecte: nu este cazul;

b3) utilizarea resurselor naturale:

* alimentarea cu apă pentru uz igienico – sanitar și în scop tehnologic, se va realiza de la reţeaua publică de alimentare a localităţii și fântână?
* alimentarea cu energie electrică al obiectivului se va realiza de la reţeaua de energie electrică existentă a localității;
* energia termică: va fi furnizată de panouri radiante care vor funcționa cu energie electrică;

b4) evacuarea apelor uzate:

* apele uzate menajere rezultate de la grupurile sanitare vor fi evacuate în bazinul vidanjabil propus de 5 mc.
* apele uzate tehnologice rezultate de la ..., vor fi conduse la un separator de grăsimi, situat în exterior, care se va realiza subteran, din beton armat, cu o capacitate de 4 mc; apele uzate după o preepurare în separatorul de grăsimi vor fi evacuate la reţeaua de canalizare a localităţii;
* evacuarea apei pluviale: se face la ....

b5) producţia de deşeuri: conform Legii nr. 211(r1)/2011, privind regimul deşeurilor, cu modificările ulterioare: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

* lucrări pentru organizarea de şantier: în cadrul oraganizării de șantier amplasată în incintă, unde va fi amplasată și construcția, vor fi asigurate utilitățile necesare realizării tehnologiei lucrărilor, depozitarea provizorie de mici cantități de materiale și echipamente, precum și zona de depozitare provizorie a deșeurilor ce rezultă. În vederea asigurării resurselor minerale necesare ca materie primă la execuția lucrărilor, executantul va realiza organizarea de șantier, optimizând traseele de circulație și gestionând astfel impactul în faza de execuție a lucrărilor.

Se vor lua măsuri specifice privind protecția și securitatea muncii, precum și de prevenire și stingere a incendiilor, decurgând din natura operațiilor și tehnologiilor de construcție cuprinse în documentația de execuție a obiectivului.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul;

c) Localizarea proiectului: comuna Ip, localitatea Zăuan, nr. 278/A, jud. Sălaj.

c1) utilizarea existentă a terenului: conform certificatului de urbanism nr. 08/20.04.2016 emis de Comuna Ip, terenul se află în intravilanul comunei Ip și este proprietatea solicitantului, și are categoria de folosință de teren arabil în suprafață de 16741 mp și 859 mp altă categorie;

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului: - nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie;

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare.

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

Condiţiile de realizare a proiectului:

1. Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
2. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
3. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.
4. Respectarea prevederilor actelor/avizelor emise de alte autorităţi pentru prezentul proiect.
5. Realizarea reţelelor de canalizare etanşe pentru a preveni poluarea solului şi a pânzei freatice.
6. Respectarea prevederilor Ord. MS nr. 119/2014, privind nivelul de zgomot.
7. Înterzicerea depozitării direct pe sol a deşeurilor sau a materialelor cu pericol de poluare.
8. Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."
9. Conform prevederilor Ord. nr. 1798/2007, cu modificările şi completările ulterioare, pentru aprobarea Procedurii de emitere a autorizaţiei de mediu, titularul are obligaţia ca *la finalizarea investiţiei şi la punerea în funcţiune a obiectivului să solicite şi să obţină autorizaţia de mediu*.

La şedinţa CAT din data de 16.01.2017 au fost solicitate următoarele acte/avize:

* punct de vedere DSVSA;
* punct de vedere Direcția Județeană pentru Cultură, Culte și Patrimoniu Cultural Național Sălaj;

Prezentul act nu exonerează de răspundere titularul, proiectantul și/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**dr. ing. Aurica GREC**

**Şef serviciu Avize, Acorduri, Autorizatii**

**ing. Gizella Balint**

Întocmit,

cons. Hajnalka Mate – György